open-index/open-wikipedia-markdown huggingface dataset:
Benedikt Doll

**Benedikt Doll** () er ein tysk skiskyttar frå Titisee-Neustadt i Baden-Württemberg. Han vart verdsmeister på 10 km under VM i skiskyting 2017 i Hochfilzen. Doll har elles sikra seg tre VM-sølv i ulike stafettevlingar og tok to bronsemedaljar under Vinter-OL 2018 i Pyeongchang.

### Aktiv
Doll gjekk ein etappe for det tyske mannskapet som kom på sølvplass i 4 x 7,5 km stafett då VM i skiskyting 2016 fann stad i Oslo, gullet gjekk til Noreg. Året etter kneip han gullmedaljen på 10-kilometeren ved verdmeisterskapen i Hochfilzen, etter feilfri skyting slo han norske Johannes Thingnes Bø med 0,7 sekundar. Under dei olympiske vinterleikane 2018 i Sør-Korea tok Doll bronsen på jaktstarten, OL-bronse nummer to fekk han så i 4 x 7,5 km stafett. Ved VM i skiskyting 2019 i Östersund gjekk Doll som ankermann inn til sølv for to ulike stafettlag, høvesvis i mixstafett og i mannsstafett. I begge tvelingane stod norske lag i vegen for tyske triumfar.
 
Pr 19.3.2019 er VM-triumfen i Hochfilzen Dolls einaste siger i eit individuelt renn i verdscupen i skiskyting. To gongar har han vorte nummer 2 og ein gong nummer 3.

## Kjelder

**Denne artikkelen bygger på «[[:de:Benedikt Doll|Benedikt Doll]]» frå ,  den 19. mars 2019.*  
 
## Bakgrunnsstoff
*
Baladrooz-distriktet

**Balad Ruz-distriktet** (arabisk بلدروز)  er eit distrikt i Diyala guvernement i Irak. Av byar og landsbyar i distriktet finn ein Balad Ruz, Mandali, Turki, Fatamia, Kurkush og Taweela. Distriktet er hovudsakleg busett av sjia-arabarar og, nær grensa til Iran, kurdarar. Landsbyar sør for hovudstaden opplevde etnisk reinsing av sjiamuslimar av wahhabi-terroristar under Irakkrigen.

## Kjelder

**Denne artikkelen bygger på «[[:en:Baladrooz district|Baladrooz district]]» frå ,  den 19. mars 2019.* 
*** oppgav desse kjeldene:*
Ba'quba-distriktet

**Ba'quba-distriktet** er eit av distrikta i Diyala guvernement i Irak. Det administrative senteret Baquba er hovudstad i guvernementet.

Silkevegen gjekk gjennom Ba’quba, som på den tida var ein vegestasjon. I dag er regionen eit jordbruks- og handelssenter, særleg appelsinar.

## Klima
Klimaet i distriktet er hovudsakleg ørkenbasert med milde til kjølige vintrar og tørre, heite somrar. Temperaturen om sommaren kan temperaturen nå 50&nbsp;°C. Om vinteren er temperaturane typisk frå 15 til 19&nbsp;°C på dagtid og ned til 2 til 5&nbsp;°C om natta. Sandstormar er vanlege på sommaren. Ba’quba-distriktet kan i sjeldne tilfelle få snøfall om vinteren.

## Kjelder

**Denne artikkelen bygger på «[[:en:Ba'quba district|Ba'quba district]]» frå ,  den 19. mars 2019.* 
*** oppgav desse kjeldene:*
Al-Khalis-distriktet

**Al Khalis-distriktet**, **Khalis** eller **Al Khales** er eit av seks distrikt i Diyala guvernement i Irak. Den største busetnaden er landsbyen med same namn. Landsbyen Al Khalis ligg kring 15 km nord for Baqubah.

## Byar og landsbyar i distriktet
* Ashraf by
* Marfu
* Nye
* Udame
* Al Khalis
* Al Mansouryah

## Kjelder

**Denne artikkelen bygger på «[[:en:Al Khalis District|Al Khalis District]]» frå ,  den 19. mars 2019.*
Khanaqin-distriktet

**Khanaqin-distriktet** (kurdisk *Xanaqîn*, arabisk *خانقين*) er eit distrikt i Diyala guvernement i Irak. Det vert rekna som eit omstridd territorium i Nord-Irakmellom føderale og regionale styresmakter, men vert offisielt rekna som ein del av Diyala guvernement.

Alwand renn gjennom Khanaqin-distriktet før ho munnar ut i Diyala.

Folketalet i 2017 er estimert til over 300&nbsp;000. 

## Kjelder

**Denne artikkelen bygger på «[[:en:Khanaqin District|Khanaqin District]]» frå ,  den 19. mars 2019.* 
*** oppgav desse kjeldene:*
Kifri-distriktet

**Kifri-distriktet** er eit av seks distrikt i Diyala guvernement i Irak. Adminsitrasjonssenteret er Kifri.
Amadiya-distriktet

**Amadiya-distriktet** (sorani *قەزای ئامێدی, qezayê Amêdî*, قضاء العمادية qaḍāʾ al-Emadiyah) er eit distrikt nord i sentrale Dohuk guvernement i Kurdistan-området nord i Irak. Det administrative senteret er byen Amadiya.

## Underdistrikt
Distriktet har fire underdistrikt: 
*Amadiya
*Bamarni
*Barwari Bala
*Kani Masi
*Sarsink
*Nerwa Rekan

## Galleri

Fil:Badinanporten.jpg|Festninga Al Amadiya.
Baath-era fort now decommissioned, near Sarsing in Duhok Governorate, Kurdistan Region of Iraq 01.jpg|Ås med ein festning frå Baath-tida
Sarsing in Dohuk Governorate, Iraqi Kurdistan 02.jpg|Sarsing


## Innbyggjarar
30&nbsp;% av innbyggjarane er assyriske og 70&nbsp;% er kurdarar i 2012.
Dohuk-distriktet

**Dohuk-distriktet** (arabisk قضاء دهوك *qaḍāʾ Dahūk*; sorani *قەزای دهۆک, qezayê Dihok*) er eit distrikt sentralt i Dohuk guvernement i Kurdistan-området nord i Irak. Det administrative senteret er byen Dohuk.

## Underdistrikt
Distriktet har tre underdistrikt:
*Dohuk
*Zawita
*Mangesh
Ballycastle

**Ballycastle** (irsk Baile an Chaistil, ‘byen åt slottet’ er ein liten by i grevskapet Antrim i Nord-Irland. Han er administrasjonssenter for Moyle distrikt. 

Ved hamna  i byrn står eit minnesmerke for Guglielmo Marconi, som i 1898 gjorde det andre forsøket sitt på å sende trådlause signal over vatn, frå Ballycastle til øya Rathlin. 

Byen er kjend for sin Ould Lammas-festival, som blir halden kvart år i august.

Nær byen renn elvene Margy, Carey og Glenghesk, som er gode elver for lakse- og aurefiske.

## Kjelder


**Denne artikkelen bygger på «[[:nb:Ballycastle|Ballycastle]]» frå ,  den 19. mars 2019.*
Carl Johan Bergman

**Carl Johan Lennart Bergman** () er ein svensk tidlegare skiskyttar frå Bergsäng i Hagfors kommun. Han vart verdsmeister i mixstafett under VM i skiskyting 2007, og vann i ei seinare meisterskap to VM-sølv og like mange VM-bronsar. Sidan 2010 er han gift med norske Liv-Kjersti Eikeland.

### Aktiv
Bergman deltok i verdscupen i skiskyting i 14 sesongar, 2001-14. Han sigra i 3 sprintrenn. Den fyrste sigeren kom i finske Kontiolahti 16. mars 2006, der han toppa framfor polske Tomasz Sikora og tyske Sven Fischer. Dei to andre sigrane kom i 2011/12-sesongen, i høvesvis Östersund og i Hochfilzen. I alt steig Bergman på sigerspallen etter 10 individuelle verdscup-tevlingar.

Under verdsmeisterskapen 2007 i Antholz i Italia gjekk Bergman på ankeretappen Sveriges lag inn til gull på mixstafetten, dei andre på laget var Helena Jonsson, Anna Carin Olofsson og Björn Ferry. To år etter var Bergman atter med i gullstriden på mixstafetten i ein verdsmeisterskap. Som ankermann måtte han i Pyeongchang sjå seg slått med seks sekundar av Frankrikes ankermann Simon Fourcade, men berga sølv til Sverige ved å halde Tysklands Michael Greis tre sekundar bak seg. Under VM i skiskyting 2010 i Khanty-Mansijsk kompletterte Bergman medaljesamlinga i mixstafettar gjennom å gå mål til svensk bronse. Sitt beste internasjonale meisterskap gjorde Bergman i Ruhpolding i 2012. Han opna då med å sikre seg bronsemedaljen i sprintrennet. Deretter gav han favoritten Martin Fourcade hard kamp om sigeren i jaktstarten, ei tevling som enda med sølvmedalje til Bergman, vel 5 sekundar bakom Fourcade. Til sist i meisterskapen vart Bergman sjettemann i 15 km fellesstart.

## Kjelder

**Denne artikkelen bygger på «[[:de:Carl Johan Bergman|Carl Johan Bergman]]» frå ,  den 19. mars 2019.*  
 

## Bakgrunnsstoff
*
Ballymena

**Ballymena** er ein by i Antrim i Nord-Irland. Det irske namnet på byen, *Baile Meánach*, tyder 'Midtbyen'.  Ved folketeljinga i 2011 hadde Ballymena eit folketal på 29&nbsp;467. Byen er den åttande største i Nord-Irland. Han høyrer til Mid and East Antrim Borough Council, som har hovudkvarter her. 

Ballymena blei bygd på land gjeve til Adair-familien av kong Karl I i 1626. Til gjengjed skulle byen halda to årlege marknadar og ein laurdagsmarknad i all ettertid. Laurdagsmarknaden var framleis i drift i 2018. Ballymena er elles ein viktig handleby for nordirar.

## Kjelder


**Denne artikkelen bygger på «[[:en:Ballymena|Ballymena]]» frå ,  den 19. mars 2019.*
Sumel-distriktet

**Simele-distriktet** (arabisk قضاء سميل *qaḍāʾ Sumail*; sorani *قەزای سێمێل, qezayê Sêmêl*) er eit distrikt vest i Dohuk guvernement nord i Irak. Det administrative senteret er byen Simele.

## Underdistrikt
Distriktet har tre underdistrikt: 
*Simele
*Batel
*Fayda
Zakho-distriktet

**Zakho-distriktet** (arabisk قضاء زاخو , *qaḍāʾ Zāḫū*; sorani *قەزای زاخۆ qezayê Zaxo*) er eit distrikt nordvest i Dohuk guvernement i det kuridiske området nord i Irak. Det administrative senteret er byen Zakho.

## Underdistrikt
Distriktet har fleire underdistrikt: 
*Zakho
*Ibrahim Khalil eller Rizgari
*Darkar eller Hizawa
*Batifa

## Kjelder

**Denne artikkelen bygger på «[[:en:Zakho District|Zakho District]]» frå ,  den 19. mars 2019.*
Vincent Jay

**Vincent Jay** () er ein fransk tidlegare skiskyttar frå Saint-Martin-de-Belleville i departementet Savoie. Han vart olympiameister på 10 km under Vinter-OL 2010, der han fylgde opp med å ta bronsen i jakstarten.

Jay sigra i to renn i verdscupen i skiskyting. Vinteren 2009 vann han 20 km normalprogram i Vancouver i Canada. Nær eitt år seinare overraska han med å vinne gullmedaljen på 10-kilometeren då dei olympiske vinterleikane fann stad i dei same kanadiske løypene. Dagen etter måtte han sjå seg forbigått av svenske Björn Ferry og Christoph Sumann frå Austerrike på jakstarten, men lukkast berge bronsemedaljen i tevlinga. Til sist i leikane vart Jay nummer 8 på fellesstarten. Han tok totalt 4 (2-0-2) individuelle pallplassar i verdcupen.

## Kjelder

**Denne artikkelen bygger på «[[:de:Vincent Jay|Vincent Jay]]» frå ,  den 19. mars 2019.*
Tina Bachmann

**Tina Bachmann** () er ein tysk tidlegare skiskyttar frå Schmiedeberg i Sachsen. Ho var med om å vinne VM-gull i kvinnestafetten både i 2011 og 2012, i 2011 vann ho også sølvmedaljen på 15 km. 

### Aktiv
Bachmann deltok i verdscupen i skiskyting frå 2009 til 2016. På tampen av 2009-sesongen vann ho 7,5 km i Khanty-Mansijsk, der ho skaut to fulle hus og slo landskvinna Simone Hauswald og svenske Anna Carin Olofsson-Zidek med høvesvis 3,7 og 19,3 sekundar. Sigeren vart hennar einaste individuelle triumf i verdscupen, ein einsleg andreplass i 2012 var hennar andre pallplassering i verdscupen. Under VM i skiskyting 2011 i Khanty-Mansijsk tok Bachmann sølvmedaljen på 15 km, med to bomskot var ho over to minuttar bak den suverene vinnaren, svenske Helena Jonsson. Sidan i meisterskapen tok Bachmann seg av den tredje etappen for Tyskland vinnarlag i 4 x 6 km stafett, dei andre på laget var Andrea Henkel, Miriam Gössner og Magdalena Neuner. Året etter forsvarte dei same fire utøvarane VM-tittelen då VM i skiskyting 2012 fann stad i Ruhpolding, Bachmann gjekk då startettapen. Ho avslutta Ruhpolding-VM med å verte nummer 4 på fellesstarten.

## Kjelder

**Denne artikkelen bygger på «[[:de:Tina Bachmann (Biathletin)|Tina Bachmann (Biathletin)]]» frå ,  den 20. mars 2019.*
Franziska Preuß

**Franziska Preuß** () er ein tysk skiskyttar frå Wasserburg am Inn i Bayern. Ho gjekk den andre etappen for det tyske kvinnelaget som vann stafettgull under VM i skiskyting 2015 i Kontiolahti. I den same meisterskapen vann Preuß sølvmedaljen på fellesstarten, året etter sikra ho seg sølv og bronse i ulike stafettøvingar under verdsmeisterskapen i Oslo.

## Aktiv
Preuß viste talentet sitt då ho vart trefaldig tysk meister i 2013-sesongen. Under verdsmeisterskapen i Kontiolahti i mars 2015 var ho med om å vinne gull i 4 x 6 km stafett, saman med Franziska Hildebrand, Vanessa Hinz og Laura Dahlmeier. På avslutningsøvinga i meisterskapen, 12, 5 km fellesstart, gjekk Preuß inn til sølv, 6,2 sekundar bakom Valj Semerenko frå Ukraina, ein einsleg bom kosta Preuß gullet, Semerenko skaut feilfritt. Under VM i skiskyting 2016 i Oslo tok Preuß seg av startetappen for dei tyske mannskapa både på mixstafetten og kvinnestafetten. Det tyske mixlaget enda opp med sølv, medan kvinnelaget kom på bronseplassen. I dei olympiske vinterleikane 2018 i Pyeongchang enda ho på fjerdeplassen i 15 km normalprogram, trass feilfri skyting.  

Den 20. januar 2019 tok Preuß sin fyrste individuelle siger i verdscupen i skiskyting, med di ho vann fellesstarten under renna i Ruhpolding framfor norske Ingrid Tandrevold.

## Kjelder


**Denne artikkelen bygger på «[[:de:Franziska Preuß|Franziska Preuß]]» frå ,  den 20. mars 2019.*
Terje Nilsen

**Terje Nilsen** () var ein norsk musikar og låtskrivar.

Han er kjend for sogen «Mjelle», som han skreiv i 1974 og gav ut på albumet *Æ* i 1977. Etter denne første plata har han samarbeidd med ei rekkje artistar om andre utgjevingar, som med Asa Krogtoft om *Pop* og Finn Sletten om *Sånn*.
I tillegg til eigne plater medverka han på utgjegivngar med trioen Crossbreeze (med Walter Albriktsen og Finn Sletten) i 1974, Henning Gravrok (*Hyss*, 1996) og med Tungtvann (*Pøbla*, singel, 2001).

Han var bror til Randi Nilsen som blei gift med Harald Berg, og er dermed onkel til plateartistane Terje Berg og Eli Johanne Berg, og fotballspelarane Ørjan Berg og Runar Berg.

## Verk
* *Jean/Nytt og mitt*, 1973, vinylsingle, Experience Records
* *Æ*, Experience Records 1977
* *Pop*, (Nord-Norsk Plateselskap, 1983)
* *Sørpolnissen*, Lillebroren til julenissen, berre på kassett, NRK / Grappa 1987
* *Kanskje*, (Nord-Norsk Plateselskap,  1990)
* *Frie fugler...* (1995)
* *Sånn*, (Nord-Norsk Plateselskap, 1996)
* *N'te gang*, med «Voksne Herrers Orkester», Grammofon GRAM0508, 2005
* *Sommernatt*, PROMOTION-CD, opplag 50 eks. Grammofon, 2006
* *Portrett*, Grammofon, 2006
* *Møte*, med Bodø Sinfonietta, Grammofon, 2010 
* *Gledeståra* (2012), ei samling opptak som aldri var blitt gjevne ut
* *Mjelle*, ein cd som følgde med boka *Mjelle - Terje Nilsen 40 år som plateartist*.
* *Nye låta* (Grammofon, 2016)
I tillegg er Nilsen med på konsertsamleplaten "Sinus, 1 og 2 september 1989" med to sanger. (BRK 8901)

### Andre utgjevingar
* *Lille Bille*, 2003, Eva Trones syng barnesongar av Terje Nilsen. Spellemannprisen 2004
* *Tango for en*, 2011,  Eva Trones. Songar av Terje Nilsen.

## Prisar og utmerkingar
* Blixprisen 1997
* Bodø bys kulturpris 2002
* Gammlengprisen 2002 i klassen viser
* Alf Prøysens Ærespris 2015

## Kjelder


**Denne artikkelen bygger på «[[:nb:Terje Nilsen|Terje Nilsen]]» frå ,  den 20. mars 2019.*  
 
## Bakgrunnsstoff
* Omtale i ''Norsk pop- og rockleksikon'' frå 2005
Bakverk

**Bakverk** eller **bakst** er matvarer laga gjennom tillaging av deig eller røre til produkt som brød, kaker, kjeks og anna.

Bakverk kan ha ulike ingrediensar som mjøl, sukker, egg, feitt, væske, krydder, frukt og sjokolade. Ein kan også nytta hevingsmiddel som gjær, bakepulver og liknande i dei.

Ofte baker ein bakverk i omn, men ein kan også steika dei utanfor omn, koka eller dampa dei.

Ein som arbeider med bakverk kan ha tittelen bakar eller konditor. Utsal for bakverk blir gjerne kalla bakeri eller konditori.

## Typer bakverk
*Bagett
*Bolle
*Bakkels
*Brød
*Rundstykke
*Kake
*Kringle
*Lefse
*Kjeks
*Pai
*Pirog
*Pizza
*Quiche
*Smultring
*Terte
*Vaffel

## Sjå òg
*Gjærbakst

## Kjelder

*Søk etter bakverk i Nynorskordboka
----
**Delar av denne artikkelen bygger på «[[:nb:Bakverk|Bakverk]]» frå ,  den 21. mars 2019.*
Paradox av Neil Young

***Paradox*** er eit filmmusikkalbum av Neil Young og Promise of the Real som kom ut 23. mars 2018 på Shakey Pictures Inc. Albumet var filmmusikken til Daryl Hannah-filmen *[[filmen Paradox (2018)|Paradox]]* i 2018, der Young og Promise of the Real deltek. Det er det tredje studioalbumet Young spelte inn med Promise of the Real.

## Bakgrunn og innspeling
Dei instrumentale partia på albumet, kalla «Paradox Passages», vart spelte inn i studio av Young og Promise of the Real utan å sjå på filmen: «Me hadde sett han, så me berre hugsa han. Det er likskapar med *[[Dead Man av Neil Young|Dead Man]]*, men eg ønskte å gjere det slik. Det er ein lett veg for meg til å uttrykkje filmmusikk. Eg gjorde det same på *The LinkVolt Years*.»

Songane «Show Me» og «Peace Trail» var tilegare gjevne ut i 2016 på soloalbumet *[[Peace Trail av Neil Young|Peace Trail]]*. Den fulle bandversjonen av «Peace Trail» på *Paradox*, var første gongen Young og Promise of the Real hadde framført songen i lag. Konsertopptaket av «Pocahontas» er frå 2014. Songen «Tumbleweed» er ei nyinnsepling av ein song frå albumet *[[Storytone]]* frå 2014 og songen «Hey» inneheld eit gitarriff frå songen «Love And Only Love» frå albumet *[[Ragged Glory]]*.

Bandmedlemmet Lukas Nelson spelar ein versjon av «Angel Flying Too Close to the Ground» av faren hans, Willie Nelson. 

## Mottaking
I ei stort sett positiv melding for Pitchfork skreiv Stephen Thomas Erlewine: «Musikken driv mellom skumle gitarsoloar, søt klimpring, og refreng me delvis hugsar, men albumet stoppar stundom opp for ein fullverdig song. Men desse komplette augneblinka kjennest ut som uhell, som om tåka akkurat letta nok til å avsløre heile landskapet.» I Uncut skreiv Michael Bonner: «På mange måtar spelgar den falleferdige, leirbålsstemninga i musikken sjølve filmen til Hannah - men kritikarmessig er ingen av dei ei slik djup oppleving som *Dead Man*. Ein bør kanskje ikkje sjå på *Paradox* (verken filmen eller musikken) som eit stort verk frå ein viktig artist, men heller som eit av dei mange sidespranga til Young.»

## Innhald

## Salslister

## Kjelder

**Denne artikkelen bygger på «[[:en:Paradox (soundtrack)|Paradox (soundtrack)]]» frå ,  den 21. mars 2019.* 
*** oppgav desse kjeldene:*
Jurij Burlakov

**Jurij Iljitsj Burlakov** () er ein russisk tidlegare langrennar frå Khabarovsk som tevla for Sovjetunionen. Han vann VM-gull i 4 x 10 km stafett under Ski-VM 1982 i Oslo, ein meisterskap han avslutta med å take sølvmedaljen på femmila.

### Aktiv
Burlakov var i sitt livs form då verdsmeisterskapen på ski 1982 fann stad i Holmenkollen i Oslo. Han opna med å verte sjuandemann på 30 km, tre dagar seinare gjekk han inn til fjerdeplass på 15 km. Deretter gjekk han den snøggaste etappen i 4 x 10 km stafett, då han på den tredje etappen henta inn Noregs Pål Gunnar Mikkelsplass, som då leia stafetten. Dermed vart det eit hæseblæsande oppgjer mellom dei to ankermennene, Oddvar Brå og Aleksandr Zavjalov, eit oppgjer som enda med delt gull til både Noreg og Sovjetunionen. Berre to døgn etter stafettevlinga sikra Burlakov seg sølvmedaljen på 50 km, 15 sekundar føre Lars Erik Eriksen på bronseplassen, og eit drygt halvminutt bakom gullvinnar Thomas Wassberg frå Sverige.

Vinteren 1982/83 vart Burlakov i Davos nummer to bak Mikkelsplass på 15 km i eit renn i verdscupen i langrenn, to månader før han tredjemann på 50 km i Kavgolovo ved Leningrad, hans siste pallplass i verdscupen, eit renn der norske Jan Lindvall sigra. I dei olympiske vinterleikane 1984 i Sarajevo enda han på 11. plass på tremila. Ved Ski-VM 1987 i Oberstdorf vart Burlakov nummer 10 på 15 km i klassisk stil, 52,4 sekundar attom vinnaren, Marco Albarello frå Italia. Under Vinter-OL 1988 i Calgary gjekk Burlakov i mål til 12. plass på tremila. I 1989 mista han landslagsplassen.

## Kjelder

**Denne artikkelen bygger på «[[:de:Jurij Burlakov|Jurij Burlakov]]» frå ,  den 21. mars 2019.*
Do You Believe in Magic

***Do You Believe in Magic*** er debutalbumet til folkrockgruppa The Lovin' Spoonful. Det kom ut i november 1965 på Kama Sutra. Albumet inneheld hittane «Do You Believe in Magic» (9. plassen i USA) og «Did You Ever Have to Make Up Your Mind?» (2. plassen i USA).

*Do You Believe in Magic* kom ut på CD i 2002 med fem bonusspor. 

## Mottaking

I meldinga si for Allmusic skreiv musikkskribenten William Ruhlmann at «Albumet utbroderer den varsame, vinnande låtskrivarstilen til Sebstian. Albumet synte òg jugband-røtene til gruppa i arrangementa deira av dei tradisjonelle songane. The Spoonful vert hugsa som ein reiskap for låtskrivinga til Sebastian, men *Do You Believe in Magic* var ei solid samling som synte at dei var effektive som ei gruppe.»

## Innhald

## Medverkande
*John Sebastian – vokal, gitar, autoharpe, munnspel, orgel
*Steve Boone – bass, vokal
*Joe Butler – trommer, perkusjon, vokal
*Zal Yanovsky – elektrisk og akustisk gitar, vokal

## Kjelder

**Denne artikkelen bygger på «[[:en:Do You Believe in Magic (album)|Do You Believe in Magic (album)]]» frå ,  den 21. mars 2019.* 
*** oppgav desse kjeldene:*
Zal Yanovsky

**Zalman «Zal» Yanovsky** () var ein kanadisk folkrockmusikar. Han spelte sologitar og song i The Lovin' Spoonful, eit rockeband han skipa med John Sebastian i 1964. Han vart innlemma i Kanadiske Music Hall of Fame i 1996. 

I 1966 vart han arrestert i USA i samband med ei marihuana-sak. I byte for å ikkje bli deportert oppgav Yanovsky forhandlaren sin og vart dermed fryse ut av musikkmiljøet. 

## Diskografi

### Singlar
*«As Long As You're Here» (Billboard #101, Cashbox #73, RPM #57)/«Ereh Er'uoy Sa Gnol Sa»—Buddah 12—1968

### Album
**Alive and Well in Argentina* – Buddah BDS-5019 – 1968
::Raven in a Cage / You Talk Too Much / Last Date / Little Bitty Pretty One / Alive and Well in Argentina / Brown To Blue / Priscilla Millionaira / I Almost Lost My Mind / Hip Toad / Lt. Schtinckhausen
**Alive and Well in Argentina* – Kama Sutra KSBS-2030 – 1971
::Same tracks as above, but also includes «As Long As You're Here» (side 1, track 6).  Completely different album cover and liner notes than the original release.

## Kjelder

**Denne artikkelen bygger på «[[:en:Zal Yanovsky|Zal Yanovsky]]» frå ,  den 21. mars 2019.* 
*** oppgav desse kjeldene:*


## Bakgrunnsstoff
*
Joe Butler

**Joseph Campbell Butler** () er ein USA-amerikansk musikar som var ein av dei opphavlege medlemmane i The Lovin' Spoonful.

Butler er både vokalist og trommeslagar. Han spelte i den originale oppsetjinga av *[[musikalen Hair|Hair]]*. Han spelte òg i rockeoperaen *[[musikalen Soon|Soon]]* i 1971. Butler var ein av dei opphavlege medlemmane i poprockbandet The Lovin' Spoonful. Han song solovokal på songane «You Baby», «Full Measure», «Never Going Back» og «Me About You» medan han var i The Spoonful. 

## Kjelder

**Denne artikkelen bygger på «[[:en:Joe Butler|Joe Butler]]» frå ,  den 21. mars 2019.* 
*** oppgav desse kjeldene:*



## Bakgrunnsstoff
* Joe Butler på lovinspoonful.com
Matti Pitkänen

**Matti Keijo Pitkänen** () er ein finsk tidlegare langrennar frå Ikaalinen i Birkaland. Han vann OL-gull i 1976, VM-sølv i 1978 og OL-bronse i 1980; alle medaljane kom i 4 x 10 km stafett. Pitkänen gjekk i 1978 inn til siger på femmila i Holmenkollen.

### Aktiv
Pitkänen markerte seg i internasjonalt langrenn i tida 1976-80. Under Vinter-OL 1976 i Innsbruck vart han nummer 13 på 30 km. Ei veke seinare gjekk han startetappen for Finland i 4 x 10 km stafett, ei tevling som enda med ein suveren siger for det finske mannskapet. Saman med Juha Mieto, Pertti Teurajärvi og Arto Koivisto syrgde han for landets siste store triumf iden historisk stafetten for menn. Vinteren 1978 var Pitkänen i sitt livs beste form. Då Ski-VM 1978 fann stad i Lahti, kom han på fjerdeplass i alle dei tre individuelle tevlingane; 15, 30 og 50 km. I 4 x 10 km stafett deltok han som finsk ankermann i ein jamn strid om sigeren med Sveriges Thomas Magnusson. Magnusson la til sist Pitkänen 11 sekundar bak seg og avgjorde dermed gullstriden til svensk fordel. Vel ein månad seinare deltok Pitkänen i Holmenkollrenna, der han vann 50-kilometeren med over 1 minutts margin til andremann, den norske veteranen Magne Myrmo. Under dei olympiske vinterleikane 1980 i Lake Placid vart Pitkänen nummer seks på 30 km, før han  gjekk ein etappe for Finlands lag i 4 x 10 km stafett, der innsatsen vart lønt med ein bronsemedalje.

## Kjelder

**Denne artikkelen bygger på «[[:de:Matti Pitkänen|Matti Pitkänen]]» frå ,  den 21. mars 2019.*
Bakkels

**Bakkels** (frå mellomnedertysk *backels*, 'det som blir bakt på ein gong') er eit gammalt ord for mindre bakverk som kan vera kokte i smult. Det finst i namnet til fleire kaketypar, som bordstabelbakkels, fattigmannsbakkels, hjortebakkels, rosettbakkels, sandbakkels og vassbakkels.

*Bakels*, *bakkels, bakelse* eller *bakkelse* har i nordisk samanheng tradisjonelt vist til små bakverk.
Ordet kan visa til ein type kake bakt frå gammalt av i ulike delar av Noreg til høgtider og festar. Dei var laga av mjøl, sukker, egg, fløyte og vatn og ofte steikte i særskilde jarn med fint mønster som kunne omfatta namn og årstal. Denne kaketypen er også kjend som jønnbrød, avletter og anna.

Andre typar er fattigmannsbakkels, ein frityrkokt bakkels laga av tynt kjevla og forma deig (sjå fattigmann), hjortebakkels, ei tradisjonell norsk form for smultringar laga med hornsalt (sjå hjortetakk),
sandbakkels, eit anna namn på sandkake, laga med mjøl, smør, sukker, egg, mandlar og bakepulver, og vassbakkels, ein type bakkels laga med mjøl, smør, egg og vatn og ofte fylte med krem. 

## Sjå òg
*Bakelse
*Rognbakels

## Kjelder
The Visitor av Neil Young and Promise of the Real

***The Visitor*** er det 40. albumet til den kanadiske musikaren Neil Young og det andre studioalbumet han spelte inn med den amerikanske rockegruppa Promise of the Real. Albumet kom ut 1. desember 2017 på Reprise Records. Før albumet kom ut, kom singlane «Children of Destiny» 4. juli 2017, og «Already Great» 3. november 2017. Sistnemnde var eit svar til Donald Trump-slagordet «Make America Great Again».

## Innhald

## Medverkande
*Neil Young – vokal, gitar, piano; munnspel på «Fly By Night Deal», munnspel på «Almost Always», plystring på «Change of Heart», piano på «Diggin' a Hole»
*Anthony LoGerfo – trommer
*Corey McCormick – bassgitar, vokal
*Tato Melgar – perkusjon
*Lukas Nelson – gitar, vokal; klokkespel, mandolin, orgel på «Change of Heart»
*Micah Nelson – gitar, vokal; piano på «Already Great», orgel på «Carnival»

## Salslister

## Kjelder

**Denne artikkelen bygger på «[[:en:The Visitor (Neil Young and Promise of the Real album)|The Visitor (Neil Young and Promise of the Real album)]]» frå ,  den 21. mars 2019.* 
*** oppgav desse kjeldene:*
Songen Do You Believe in Magic

«**Do You Believe In Magic**» er ein song skriven av John Sebastian. Han vart først spelt inn og gjeven ut av gruppa hans, The Lovin' Spoonful i 1965. Singelen nådde niandeplassen på *[[magasinet Billboard|Billboard]]* Hot 100-lista. I 1978 fekk Shaun Cassidy ein hit med sin versjon av songen. Songen har òg blitt spelt av mange andre artistar. 

## The Lovin' Spoonful-versjonen
I 1965 gav The Lovin' Spoonful ut songen som den første singelen frå debutplata deira, *[[Do You Believe in Magic]]*. Singelen vart godt motteken og han nådde niandeplassen på ''Billboard'' Hot 100 i USA. I følgje teksten er magien det visast til i tittelen krafta musikken har til å gjere den som lyttar lukkeleg og fri. Studiomusikaren Gary Chester spelte tamburin på innspelinga. The Lovin' Spoonful-versjonen er rangert på 216. plassen på lista til *[[Rolling Stone]]* over dei 500 beste songane gjennom tidene. 

I 2007 kom ein DVD kalla *The Lovin' Spoonful with John Sebastian - Do You Believe in Magic* der Sebastian syner korleis han spelte dei tre akkordane i starten på Martha and the Vandellas sin «(Love Is Like a) Heat Wave» i raskare tempo for introen på «Do You Believe in Magic».

Songen er mykje nytta i Jim Sheridan-filmen *[[filmen In America|In America]]* då ein irsk innvandrarfamilie kjem til New York City for første gongen. 

## Salslister

### Vekeslister

### Årslister

## Shaun Cassidy-versjonen

«Do You Believe in Magic» vart ein topp 40-hit igjen i 1978 i både USA og Canada då Shaun Cassidy gav ut ein versjon av songen. Cassidy sin versjon nådde 31. plassen på ''Billboard'' Hot 100. 

### Salslister

#### Vekeslister

#### Årslister

«Do You Believe in Magic» vart spelt av American pop rock duo, Aly & AJ. Their version av songen was for Aly's film, *[[Now You See It...]]*, and it also appeared on their debut studio album, *[[Into the Rush]]* in addition to an appearance on the 2009 soundtrack to the TV show *[[Wizards of Waverly Place (soundtrack)|Wizards of Waverly Place]]*. The duo consists of sisters, Alyson «Aly» og Amanda Joy «AJ» Michalka.

## Andre versjonar
* Aly & AJ nådde andreplassen på den amerikanske singellista med sin versjon i 2005. 
*Andre artistar som spelte inn songen er mellom andre John Mellencamp, Bud Shank og Randy VanWarmer.

## Kjelder

**Denne artikkelen bygger på «[[:en:Songen Do You Believe in Magic|Songen Do You Believe in Magic]]» frå ,  den 21. mars 2019.* 
*** oppgav desse kjeldene:*


## Bakgrunnsstoff
*
Fishin' Blues

«**Fishing Blues**» er ein bluessong skriven i 1911 av Chris Smith, som er mest kjend for «Ballin' the Jack». «Fishing Blues» vart først spelt inn i 1928 av Henry Thomas «Ragtime Texas» på vokal og gitar med ein intro og mellomspel på ei type panfløyte. Somme seinare versjonar kalla songen «**Fishin' Blues**».

Songen omhandlar gledene med å fange, koke og ete sin eigen fisk, særleg mallefisk.

I 1964 vart songen henta fram att av visesongaren Mike Seeger. Dei neste fem åra vart songen spelt inn av artistar som The Holy Modal Rounders, Jim Kweskin and the Jug Band, The Lovin' Spoonful (på debutalbumet *[[Do You Believe in Magic]]*), John Martyn og Taj Mahal. 

## Kjelder

**Denne artikkelen bygger på «[[:en:Fishin&#39; Blues|Fishin&#39; Blues]]» frå ,  den 21. mars 2019.* 
*** oppgav desse kjeldene:*
Did You Ever Have to Make Up Your Mind?

«**Did You Ever Have to Make Up Your Mind?**» er ein song skriven av John Sebastian og først gjeven ut av bandet hans, The Lovin' Spoonful, på debutplata *[[Do You Believe in Magic]]* i 1965. Det var den andre singelen frå albumet og den mest suksessrike, då han nådde andreplassen på den amerikanske *Billboard*-lista (medan «Paint It Black» av The Rolling Stones låg på topp). Han nådde andreplassen på topplista i Canada, og femteplassen i New Zealand.

Songen er framleis populær og er med på mange samleplater frå denne tida. 

## Salslister

### Vekeslister

### Årslister

## Andre versjonar
* The Knack spelte inn songen i 1966 på ein britisk singel. 
* Bud Shank i 1967 på albumet hans *A Spoonful of Jazz*
* Dick Rosmini i 1969 på albumet *[[A Genuine Rosmini]]*
* The Good Brothers i 1980 på albumet deira *Best of the Good Brothers: Live*
* Curtis Stigers i 2003 på albumet hans *You Inspire Me*
* Thao with the Get Down Stay Down i 2009 på *Thao/The Thermals Record Store Day Split 7"*
* Richard Barone i 2016 på albumet hans *Sorrows & Promises* med John Sebastian på autoharpe og munnspel.

## Kjelder

**Denne artikkelen bygger på «[[:en:Did You Ever Have to Make Up Your Mind?|Did You Ever Have to Make Up Your Mind?]]» frå ,  den 21. mars 2019.* 
*** oppgav desse kjeldene:*
Quentin Fillon Maillet

**Quentin Fillon Maillet** () er ein fransk skiskyttar frå Champagnole i Jura-departementet. Han vann VM-gull med Frankrikes mixlag under VM i skiskyting 2016 i Oslo. Maillet har elles sanka to VM-sølv og tre VM-bronsar i ulike øvingar i tida 2015-19.

### Aktiv
Maillet gjekk ein etappe for det franske mannskapet i 4 x 7,5 km stafett, som under VM i skiskyting 2015 i Kontiolahti gjekk i inn til bronse. Året etter vart han verdsmeister då han og Anaïs Bescond, Marie Dorin-Habert og Martin Fourcade sigra i mixstafetten ved VM i skiskyting 2016 i Oslo. To nye VM-medaljar, begge i sølv, fekk Maillet ved VM i skiskyting 2017 i Hochfilzen, fyrst på mixstafetten og så i 4 x 7,5 km stafett for menn. Under VM i skiskyting 2019 i Östersund tok han sine fyrste medaljar i individuelle tevlingar, begge i bronse. Han vart tredjemann i 10 km sprint, ei plassering han forsvarte i den etterfylgjande jaktstarten. Tidlegare i 2019-sesongen sigra Maillet for fyrste gong i ei individuell tevling i verdscupen i skiskyting. I italienske Antholz triumferte han på fellesstarten. Tre veker etter vann han så jaktstarten under verdscuphelga i Midway i Utah i USA.

## Kjelder

**Denne artikkelen bygger på «[[:de:Quentin Fillon Maillet|Quentin Fillon Maillet]]» frå ,  den 22. mars 2019.*  
 

## Bakgrunnsstoff
*
Sebastian Samuelsson

**Sebastian Samuelsson** () er ein svensk skiskyttar som vaks opp i Malmköping i Södermanlands län og i Sollefteå i Västernorrlands län. Han vann ein gull- og ein sølvmedalje under Vinter-OL 2018 i Pyeongchang. Året etter fekk han ein bronse då verdsmeisterskapen fann stad heime i Sverige.

### Aktiv

Samuelsson overraska stort då han i dei olympiske vinterleikane 2018 gjekk inn til sølv på jakstarten. Med startnummer 13 og 34 sekundar bak teten, kleiv han etter framifrå skyting og gode ski framover i feltet. I innspurten la han tyske Benedikt Doll bak seg og vart nummer to bakom franske Martin Fourcade. Tre dagar etter gjekk Samuelsson eit nytt godt renn då han vart fjerdemann på 20-kilometeren. Vel ei veke seinare krynte han innsatsen med å verte olympisk meister i 4 x 7,5 km stafett. Han gjekk då tredje etappen for det svenske mannskapet som triumferte framfor favorittane frå Noreg. Dei andre gullvinnarane var Peppe Femling, Jesper Nelin og Fredrik Lindström. Under VM i skiskyting 2019 i Östersund enda Samuelsson på ny på fjeredeplassen i normalprogrammet. Saman med Hanna Öberg vann han så bronse i den nye VM-øvinga parstafett.

## Kjelder

**Denne artikkelen bygger på «[[:en:Sebastian Samuelsson|Sebastian Samuelsson]]» frå ,  den 22. mars 2019.*  
 
## Bakgrunnsstoff
*
Jaroslav Soukup

**Jaroslav Soukup** () er ein tsjekkisk tidlegare skiskyttar frå Jičín. Han vann ein bronsemedalje i verdsmeisterskapen 2012 og ein ny bronse året etter. I Vinter-OL 2014 tok han både ein sølvmedalje og ein bronse.

## Aktiv

Med eitt tilleggsminutt kneip Soukup bronsen på 20 km under VM i skiskyting 2012 i Ruhpolding. Han slo fjerdemann Andreas Birnbacher med 0,8 sekundar og var høvesvis 5,3 og 12,3 sekundar bakom vinnarane av sølv- og gull. Året etter, då VM i skiskyting 2013 fann stad i Nové Město na Moravě i heimlandet, gjekk Soukup ein av etappane for tjekkiske laget som vann bronsen på mixstafetten. Under dei olympiske vinterleikane 2014 i Sotsji sikra dei same fire tsjekkiske skiskyttarane; Veronika Vítková, Gabriela Soukalová, Soukup og Ondřej Moravec, seg sølvmedalje på mixstafetten, eit drygt halvminutt bakom det norske gullmannskapet. 11 dagar tidlegare overraska Soukup med å vinne OL-bronsen på 10-kolometeren, 0,7 sekund føre Anton Sjipulin frå Russland. Ole Einar Bjørndalen vart olympiameister i øvinga, framom austerrikaren Dominik Landertinger, dei to gjekk høvesvis 5,7 og 4,4, sekundar fortare enn Soukup.

## Kjelder

**Denne artikkelen bygger på «[[:de:Jaroslav Soukup (Biathlet)|Jaroslav Soukup (Biathlet)]]» frå ,  den 22. mars 2019.*
Calle Halfvarsson

**Carl-Christian Halfvarsson**, kjend som **Calle Halfvarsson**, () er ein svensk langrennar frå Sågmyra i Dalarnas län. Perioden 2013-17 vann han to VM-sølv og ein VM-bronse i 4 x 10 km stafett.

### Aktiv
Halfvarsson markerte seg internasjonalt fyrste gongen då han vart fjerdemann i 15 km fristil ved opninga av verdscupen i langrenn på Sjusjøen den 19. november 2011. Under Ski-VM 2013 i Val di Fiemme gjekk Halfvarsson inn til sjuandeplass både på sprinten og tremila, på 15-kilometeren vart han nummer 6. Han var òg ankermann for Sveriges sølvlag i 4 x 10 km stafett. To år seinare gjekk han i Falun inn til nytt VM-sølv i 4 x 10 km stafett, som i Val di Fiemme måtte han gje tapt på oppløpet mot Noregs Petter Northug. Individuelt i Falun-VM kom Halfvarsson som best på sjetteplass på 30 km. Tidlegare i 2015-sesongen vart han nummer 3 i i Tour de ski. I Ski-VM 2017 i Lahti berga Halfvarsson svensk bronse i 4 x 10 km stafett då han slo Sveits sin ankermann i innspurten. Under Ski-VM 2019 i Seefeld kom han sjetteplass på femmila.

Halfvarsson har pr 1.4.2019 vunne tre renn i verdscupen, to sprinttevlingar og ein 10-kilometer, alle tre renna etapperenn i såkalla tourar. Frå 2015 til -19 sanka han fem svenske meistertitlar.

## Kjelder

**Denne artikkelen bygger på «[[:de:Calle Halfvarsson|Calle Halfvarsson]]» frå ,  den 23. mars 2019.*  
 
## Bakgrunnsstoff
*
Hjortetakk

**Hjortetakk** eller **hjortebakkels** er ei tradisjonell norsk form for smultringar laga med hornsalt, også kalla hjortetakksalt.

Deigen blir typisk laga med egg, sukker, mjøl, smør, fløyte, konjakk, sitronskal, kardemomme og hornsalt.
Han blir delt i bitar og forma til rundingar, gjerne også med takkar som stikk ut.
Deretter blir dei frityrsteikte i smult til dei er gylne.

## Kjelder
Toini Pöysti

**Toini Pöysti**, fødd **Mikkola**, () er ein finsk langrennar frå Ahlainen. Ho vann to OL-bronsar og eitt VM-sølv, alle saman i 3 x 5 km stafett.

### Aktiv
Toini Mikkola sigra i 1954 det fyrste langrennet for kvinner i Holmenkollrenna. Som Toini Pöysti gjekk ho ved Ski-VM 1958 i Lahti inn til sjuandeplass i den individuelle tevlinga, før ho og landskvinnene Pirkko Korkee og Siiri Rantanen vann sølvmedaljar i 3 x 5 km stafett. Seinare i 1958-sesongen vart Pöysti nummer tre i Holmenkollrennet, klart slått av sovjetiske utøvarane Radja Jerosjina og Ljubov Kozyreva. Vinteren etter sigra Pöysti på 10 km ved Svenska skidspelen i Falun, medan ho i Lahti-spelen vart nummer 2.

I dei olympiske vinterleikane 1960 i Squaw Valley vart Pöysti nummer 6 individuelt og saman med Siiri Rantanen og Eeva Ruoppa fekk ho bronse på stafetten, Sverige vann tevlinga framfor Sovjetunionen. Pöysti gjekk så heilt til topps I den finske ski-meisterskapen. Mot slutten av OL-sesongen triumferte ho òg på 10 km i Lahti-spelen. Året etter vart ho nummer 2 i Lahti, eit renn Rantanen vann. I Ski-VM 1962 i Zakopane enda Pöysti på niandeplassen på 10 km.

Under Vinter-OL 1964 i Innsbruck vart Pöysti nummer 5 på begge dei individuelle distansane, 5 og 10 km. Som i førre vinterolympiade vann ho ein bronsemedalje i 3 x 5 km stafett, ved det høvet i lag med Senja Pusula og Mirja Lehtonen, Sovjetunionen og Sverige tok dei to fyrste plassane. I sitt siste internasjonale meisterskap, Ski-VM 1966 i Oslo, vart Pöysti nummer 9 på 10 km. Nokre veker seinare kom ho på tredjeplassen på 10 km i Lahti.

## Kjelder

**Denne artikkelen bygger på «[[:de:Toini Pöysti|Toini Pöysti]]» frå ,  den 23. mars 2019.*
Daydream av The Lovin' Spoonful

***Daydream*** er det andre studioalbumet til The Lovin' Spoonful, gjeve ut i mars 1966. Det inneheld to hittar, som nådde andreplassen på den amerikanske Billboard Top 40-lista og «You Didn't Have to Be So Nice» (10. plassen i USA).

## Historie
Med berre fem originale songar på debutplata, inneheld *Daydream* langt fleire songar av songaren John Sebastian, som anten skreiv eller var med å skrive alle utanom ein song på albumet. 

*Daydream* kom ut att på CD i 2002 på Buddah Records med fem bonusspor. 

Songen «Butchie's Tune» vart nytta i den siste scenen av *[[TV-serien Mad Men|Mad Men]]* sesong fem episode «Commissions and Fees».

## Mottaking

I meldinga si for Allmusic skreiv kritikaren Gary Mollica at «Det andre albumet til bandet er særs stekt».

## Innhald

## Medverkande
*John Sebastian – vokal, elektrisk og akustisk gitar, autoharpe, munnspel, klaverinstrument
*Steve Boone – bass, vokal
*Joe Butler – trommer, perkusjon, vokal
*Zal Yanovsky – elektrisk og akustisk gitar, vokal

## Kjelder

**Denne artikkelen bygger på «[[:en:Daydream (The Lovin' Spoonful album)|Daydream (The Lovin' Spoonful album)]]» frå ,  den 23. mars 2019.* 
*** oppgav desse kjeldene:*
Songen Daydream av The Lovin' Spoonful

«**Daydream**» er ein popsong skriven av John Sebastian, først gjeven ut i 1966. Songen vart først spelt inn av gruppa til Sebastian, The Lovin' Spoonful og gjeven ut på albumet deira med same namn. «Daydream» oppstod då Sebastian prøvde å skrive om The Supremes sin «Baby Love».

## Salslister
Songen nådde andreplassen på den amerikanske ''Billboard'' Hot 100, bak «(You're My) Soul and Inspiration» av The Righteous Brothers. «Daydream» nådde andreplassen på UK Singles Chart. I New Zealand låg songen tre veker på toppen av lista. Han nådde òg toppen av lista i Canada og 13. plassen i Canada.

## Salslister

### Vekeslister

### Årslister

## Andre versjonar
Etter versjonen til Lovin' Spoonful i 1966, er «Daydream» blitt spelt inn av artistar som:
*Chet Atkins i 1988 på albumet *[[C.G.P.]]* 
*Otto Brandenburg på dansk under tittelen «Dagdrøm» (1966) 
*David Cassidy med B-sida «Can't Go Home Again» i 1973 
*Bobby Darin i desember 1966 på albumet *[[If I Were a Carpenter av Bobby Darin|If I Were a Carpenter]]* 
*Dino, Desi, & Billy i mai 1966 på albumet *Memories Are Made of This* 
*Art Garfunkel i juni 1997 på albumet *[[Songs from a Parent to a Child]]* 
*Vince Gill og Kermit the Frog i 1994 på albumet *[[Kermit Unpigged]]*. Denne versjonen nådde 65. plassen på *[[magasinet RPM|RPM]]* Country Tracks-lista i Canada.
*Gary Lewis and the Playboys i 1966 på albumet deira *Hits Again* 
*Lars Lilholt Band (24. november 2008) på dansk som «Dagdrømmerdreng».
*The Guess Who framførte songen på CBC Winnipeg-radioshowet «The Swingers» i 1967.
*The Mar-Keys i 1969 på albumet deira *Damifiknow!*
*Maria Muldaur (1989) 
*Ricky Nelson, på albumet sitt *Another Side of Rick*, utgjeve 13. november 1967
*Right Said Fred (1992) 
*Lewis Ross i 1996 på albumet hans med same namn
*The Sandpipers i 1967 på albumet deira *[[Misty Roses av The Sandpipers|Misty Roses]]*
*Bud Shank (1967) 
*Sheila på fransk under tittelen «Le rêve») (juni 1966) 
*The Sweet på albumet deira *[[Funny How Sweet Co-Co Can Be]],* frå 1971 
*Bill Wyman's Rhythm Kings frå det tredje albumet deira, *[[Groovin']]*, i 2000.
*Candye Kane, på albumet hennar *White Trash Girl,* utgjeve november 1971 
*Doris Day - *[[My Heart av Doris Day|My Heart]]* (2011)
*Terry Holley, i 2010 på albumet hans *Acoustic Covers*
*Mike Vickers i 1968 på albumet hans *I Wish I Were a Group Again.*

## Kjelder

**Denne artikkelen bygger på «[[:en:Daydream (The Lovin' Spoonful song)|Daydream (The Lovin' Spoonful song)]]» frå ,  den 23. mars 2019.* 
*** oppgav desse kjeldene:*
You Didn't Have to Be So Nice

«**You Didn't Have to Be So Nice**» er ein song av The Lovin' Spoonful. Han kom ut som den andre singelen deira, gjeven ut i 1965. Songen kom òg sidan ut i 1966 på albumet *[[Daydream av The Lovin' Spoonful|Daydream]]*. Singelen nådde tiandeplassen på ''Billboard'' Hot 100 i januar 1966.

Songen vart omtalt som ein inspirasjon for songen «God Only Knows» av The Beach Boys.

## Andre versjonar
*Han vart spelt i 1966 av The Grass Roots på det første albumet deira *[[Where Were You When I Needed You]]*.
*Han vart spelt i 1967 av Astrud Gilberto på albumet *[[Beach Samba]]*.
*Han vart spelt av Amy Grant & Kevin Costner i Costner-filmen *[[filmen The Postman|The Postman]]* frå 1997 under rulleteksten.
*Han vart spelt og gjeven ut på singel i 2014 av Nick Vernier Band.

## Kjelder

**Denne artikkelen bygger på «[[:en:You Didn&#39;t Have to Be So Nice|You Didn&#39;t Have to Be So Nice]]» frå ,  den 23. mars 2019.* 
*** oppgav desse kjeldene:*


## Bakgrunnsstoff
*
What's Up, Tiger Lily?

***What's Up, Tiger Lily?*** er ein USA-amerikansk komediefilm frå 1966, regissert av Woody Allen som regidebuten hans. 

Allen tok ein japansk spionfilm, *[[Kokusai himitsu keisatsu: Kagi no kagi]]*, og overdubba han med heilt ny dialog som ikkje hadde noko med plottet til den originale filmen å gjere. Ved å setje inn nye scenar og omarrangere rekkefølgja på scenane i den originale filmen, endra han heilt tonen i filmen frå ein James Bond-klone til ein komedie om leitinga etter den beste eggesalatoppskrifta i verda.

Under postproduksjonen vart den originale timeslange TV-versjonen utvida med fleire scenar frå *International Secret Police: A Barrel of Gunpowder* og musikalske nummer av The Lovin' Spoonful. Denne opplevinga hjelpte til med å overtyda Allen om at han måtte sikra seg kreativ kontroll over alle dei framtidige prosjekta sine. The Lovin' Spoonful gav ut musikken på eit album. Louise Lasser, som var gift med Allen på den tida, var ein av stemmeskodespelarane for den nye dialogen. Det same var Mickey Rose, som skreiv *[[Take the Money and Run]]* (1969) i lag med Allen og *[[filmen Bananas|Bananas]]* (1971). I 2003 kom filmen ut på DVD. 

## Filmmusikkalbum

Filmmusikkalbumet til *What's Up Tiger Lily?* kom ut i 1966. Det inneheld musikk av The Lovin' Spoonful. Lydteknikaren hos National Recording Studios var Fred Weinberg, som kom til å produsere og vere lydteknikar på mange andre filmar og album. Det kom ut på CD i lag med *[[You're a Big Boy Now av The Lovin' Spoonful|You're a Big Boy Now]]*, musikken deira til filmen frå 1966 av Francis Ford Coppola. Albumet nådde 126. plassen på Billboard Pop Albums-lista

### Innhald

## Kjelder

**Denne artikkelen bygger på «[[:en:What&#39;s Up, Tiger Lily?|What&#39;s Up, Tiger Lily?]]» frå ,  den 23. mars 2019.* 
*** oppgav desse kjeldene:*


## Bakgrunnsstoff

*
Traiskirchen

**Traiskirchen** er ein by og ein kommune i distriktet Baden i forbundslandet Niederösterreich i Austerrike. Kommunen har ei flatevidd på 29,1 km² og knapt 19&nbsp;000 ibuarar. Byen ligg 200 meter over havet, vel 20 km sør-sørvest om hovudstaden Wien.

## Kjelder

**Denne artikkelen bygger på «[[:de:Traiskirchen|Traiskirchen]]» frå ,  den 23. mars 2019.*
Norðurlandahúsið

**Norðurlandahúsið í Føroyum** ('Nordens hus på Færøyane'), i kortform **Norðurlandahúsið**, er den viktigaste kultur- og møtelokalet på Færøyane. Det ligg i hovudstaden Tórshavn. Huset vart innvigd den 8. mai 1983, og har som mål å fremja nordisk og færøysk kultur. Kunstnarar frå heile verda framfører eller stiller ut her. Norðurlandahúsið er kjent for ein spesiell arkitektur med opne glasveggar mot eit grastak som går i eitt med lia attom. Dette har vore ein sterk, medverkande faktor til at grastak har fått ein renessanse i moderne byggekunst på Færøyane.

## Bygging
Den leiande sjølvstyrepolitikaren Erlendur Patursson (1913–1986), medlem av både Lagtinget og Nordisk råd, kom med ideen om å byggja eit slikt kultursenter. I 1977 vart det kunngjort ein nordisk arkitektkonkurranse, som etterkvart fekk 158 deltakarar. Vinnarane vart Ola Steen frå Noreg og Kolbrún Ragnarsdóttir frå Island. Nordisk råd støtta prosjektet med to tredjedelar av alle byggekostnadene, totalt 70 millionar færøyske kroner. Sluttresultatet var at 92 prosent av kostnadene vart dekt av Nordisk råd, medan den attverande summen vart dekt av Færøyanes regjering.

Det meste av byggematerialet bestod av glas og stål, som vart importert frå Danmark. Bærebjelkene er frå Island, medan graset på taket er færøysk. På innsida av bygninga er golvet hovudsakleg norsk granitt; mellom annan i lobbyen er det dessutan ein del skifer frå Gudbrandsdalen. All materialet av basalt er frå Færøyene, medan alle stolane er frå Finland. Innerveggene er kleidd med tømmer frå Sverige. Med glasfasade heile vegen rundt og plasseringa høgt i terrenget, har ein ei pen utsikt over Tórshavn og mot Nólsoy.

Norðurlandahúsið har ein romslig lobby, ein kafeteria, ein spesialutforma dansesal med parkettgolv for færøysk ringdans og utstillingar, og dessutan ein stor sal som rommar meir enn 400 personar. Det er i tillegg eit anna rom likt eit amfiteater som kan knytast til den største salen.

Den 8. mai 1983 vart bygninga innvigd, og huset har sidan då vore Færøyane sitt kultursentrum.

## Viktige markeringar

* North Atlantic Music Event, annakvart år
* Prix Føroyar (1995–2005), annakvart år
* Nyttårskonserten
* Sommarutstillinga
* Partileiardebattar, ved lagtingval

## Direktørar
Norðurlandahúsið er heleigd av Nordisk råd. Ansvaret for den daglege drifta ligg hos eit fellesskandinavisk utval med ein direktør.

## Sjå òg

* Nordens hus (Island)

## Kjelder

**Denne artikkelen bygger på «[[:nb:Norðurlandahúsið|Norðurlandahúsið]]» frå ,  den 23. mars 2019.*  
 

## Bakgrunnsstoff
* Norðurlandahúsið
Nordens hus på Island

**Nordens hus** (islandsk *Norræna húsið*, finsk *Pohjolan talo*) er ei kulturstifting og eit kulturhus i Reykjavík, drive med støtte frå Nordisk Ministerråd. Nordens hus har som mål å fremja og styrkja banda mellom Island og dei andre nordiske landa.

Huset er teikna av den finske arkitekten og designeren Alvar Aalto og vart innvigd i 1968. Det rommar blant anna eit  bibliotek, ein kafé og kontor for sendelektorane i dei nordiske landa ved Háskóli Íslands.

## Sjå òg

* Norðurlandahúsið i Torshamn, Færøyene.

## Kjelder

**Denne artikkelen bygger på «[[:nb:Nordens hus (Island)|Nordens hus (Island)]]» frå ,  den 23. mars 2019.*